Diari Oficial de la Generalitat Valenciana


Sumari del DOGV 6764, del 30-04-2012 (2012/3939)

Aprovació definitiva de la modificació puntual número 1 del Pla General d'Ordenació Urbana.
-------------------------------------------------------------------------------------------

### Dades del document

Número de DOGV
:   6764

Data del DOGV
:   30-04-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/3939


Data del document
:   13-04-2012

Organisme emissor
:   Ajuntament d'Olocau

Tipus de document
:   Anunci

Descriptors 

:   * Olocau
    * administració local
    * pla d'urbanisme

Aprovació definitiva de la modificació puntual número 1 del Pla General d'Ordenació Urbana. [2012/3939]  
Per Resolució de 13 d'abril de 2012, de l'Alcaldia-Presidència d'aquest ajuntament, s'ha aprovat definitivament la modificació puntual nº 1 del Pla General d'Ordenació Urbana d'Olocau, i en concret de les Normes Urbanístiques del PGOU d'Olocau, en referència a tanques i tancaments i a la declaració responsable d'obres per a les llicències d'obres menors, quedant redactades com segueix:  
Tanques i tancaments en els sectors C1 «Residencial extensiva i nucli urbà», el D sòl urbà «Els Puntals», l'I sòl urbà «La Lloma», el F sòl urbà «La Pedralbilla», el G pla parcial de «Pla de Marco i les Forquetes» i l'H pla parcial de «Lloma de les Clotxes i voltants» de les Normes Urbanístiques del PGOU d'Olocau.   
Els articles afectats per aquesta modificació són els següents:   
1. Article BP.6.0.3 del capítol 3. Zona d'Ordenació Urbanística C-1: residencial extensiva nucli urbà, del títol IV del Pla General d'Ordenació Urbana d'Olocau.   
2. Article 15 del capítol 5. Zona d'Ordenació Urbanística D: sòl urbà «Els Puntals», del títol IV del Pla General d'Ordenació Urbana d'Olocau.   
3. Article 13 del capítol 6. Zona d'Ordenació Urbanística I: sòl urbà «La Lloma», del títol IV del Pla General d'Ordenació Urbana d'Olocau.   
4. Article 10 del capítol 7. Zona d'Ordenació Urbanística F: sòl urbà «La Pedralbilla», del títol IV del Pla General d'Ordenació Urbana d'Olocau.   
5. Apartat 1 de l'article 57 del Pla Parcial de Pla de Marco i les Forquetes.   
6. Article 15 del Pla Parcial del Sector 1 «Lloma de les Clotxes i voltants».  
La redacció per a tots els articles relacionats anteriorment és la següent:  
«1. Com a norma general, per a les tanques que confronten amb via pública s'estableix una altura màxima de dos metres. En quant a la tipologia de la tanca, s'accepten tanques totalment opaques i tanques mixtes, entenent que aquestes últimes són aquelles la part superior de les quals, considerant fins a un metre per sota de la coronació del mur, podrà ser calada, i la resta fins a la base del mur opaca.  
2. En cas de tanca que confronte amb via pública que tinga la rasant de la vorera amb pendent, aquesta s'executarà de la manera següent:  
Des del punt de major altura de la rasant de la vorera, la tanca tindrà una altura màxima de dos metres, la coronació d'aquestes tanques es prolongarà horitzontalment fins que aquesta aconseguisca l'altura de tres metres, en el punt dels quals haurà d'escalonar-se fins als dos metres, i així successivament. La tanca també podrà ser totalment opaca o mixta. Si són parcel·les en cantonada es considerarà cadascun dels laterals per separat. Annex I gràfic explicatiu.  
3. En el cas de les tanques entre parcel·les s'estableix una altura màxima de dos metres. Quant a la tipologia de la tanca, s'accepten tanques totalment opaques i tanques mixtes, entenent que aquestes últimes són aquelles la part superior de les quals, considerant fins a un metre per sota de la coronació del mur, podrà ser calada, i la resta fins a la base del mur opaca. Es consideraran les excepcions següents:  
a) Si la línia de referència, entesa com la que uneix les rasants d'ambdues voreres sobre la qual se situa la tanca té un pendent superior a 15º i inferior a 45º, la tanca podrà prolongar-se horitzontalment fins que aconseguisca una altura de tres metres mesurats des de la línia de referència, sempre mitjançant acord entre els veïns implicats. Annex II gràfic explicatiu.  
b) Si la línia de referència sobre la qual se situa la tanca té un pendent igual o superior a 45º, la tanca podrà prolongar-se horitzontalment fins que aconseguisca una altura de tres metres i mig mesurats des de la línia de referència, sempre mitjançant acord entre els veïns implicats.  
  
4. En cas que la coronació de la tanca executada d'acord amb l'estipulat en els punts 1, 2 i 3 no supere en un metre el nivell del terreny des d'alguna de les parcel·les, podrà instal·lar-se un element de protecció sobre la tanca, tipus barana o reixat metàl·lic, de manera que s'aconseguisca aquest metre, amb la finalitat de protegir el desnivell esmentat. Annex III gràfic explicatiu.  
5. Es defineix com a tanca opaca aquella els buits passants de la qual tenen una superfície inferior al 10% de la superfície total del tancament.  
6. Es defineix com a tanca calada aquella els buits passants de la qual tenen una superfície superior al 50% de la superfície total del tancament.  
7. L'element de protecció esmentat en el punt 4 haurà de tenir una superfície superior al 90% de buits passants.  
8. La línia de referència des de la qual mesurar l'altura de les tanques que confronten amb via pública, serà la rasant de la vorera. En les tanques entre parcel·les, si és en direcció oposada als carrers, la línia de referència serà la que uneix la rasant d'ambdues voreres, i en les direccions dels vials la línia que unisca en els dos extrems de la tanca les línies de referència anteriors.  
9. Serà necessari reflectir en document escrit l'acord entre veïns al qual fa referència l'apartat 3.a) i 3.b), signat per totes les parts implicades. A aquest document caldrà adjuntar una fotocòpia del DNI dels propietaris i la nota simple del registre de la propietat de cadascuna de les propietats.  
10. Aquest article serà aplicable en la resta de sectors en els quals no s'haja establert cap criteri sobre aquest tema mitjançant normativa urbanística particular.  
11. En el cas d'executar-se una tanca mixta, segons l'apartat 1, si el metre calat s'executa amb vegetació el propietari s'encarregarà en tot moment de mantenir perfectament podades les tanques vives de manera que no s'entorpisca el pas per la via pública».  
  
Declaració responsable d'obres per a llicències d'obres menors  
  
«Article IV.3 Documents que s'adjuntaran a la sol·licitud  
[...]  
- Categoria segona, tipus c.  
En relació al que estipula l'Ordenança de Declaració Responsable per a l'Execució d'Obres Menors la documentació que habilitarà el declarant per a iniciar les obres i que caldrà adjuntar a la sol·licitud serà la següent:  
1. Fotocòpia del Document d'Identitat del declarant i del representant legal, si escau.  
2. Fotocòpia del poder de representació, quan s'actue en nom d'altri.  
3. Fotocòpia de l'escriptura de constitució de l'entitat i Número d'Identificació Fiscal, així com fotocòpia d'escriptura de poder de representació suficient de qui actue en nom seu, quan es tracte de persones jurídiques.  
4. Memòria de les obres a realitzar, en la qual conste la descripció detallada d'aquestes i el termini previst per a l'execució.  
5. Plànols d'emplaçament de l'immoble.  
6. Pressupost detallat de les obres.  
7. Declaració responsable per a les l'execució d'obres menors segons annex I de l'ordenança, quan es pretenguen iniciar les obres immediatament a l'efecte de la normativa aplicable».  
[...]  
«Article IV.14 Començament i durada de les obres  
Les obres sol·licitades s'han de resoldre o iniciar abans que transcórreguen sis mesos des de la comunicació de la concessió, i la durada serà com a màxim de sis mesos per a les categories segona i tercera, en cas de no presentar la declaració responsable; en la categoria segona, en cas de presentar declaració responsable la durada serà la declarada pel sol·licitant; d'un any per a la categoria quarta, i de dos anys per a la categoria cinquena.  
El termini de començament podrà prorrogar-se per altres tres mesos més a sol·licitud del peticionari i per acord de la corporació.  
La durada de les obres podrà prorrogar-se per un termini igual a la meitat de l'inicialment establert, amb la sol·licitud prèvia del peticionari i per acord de la corporació».  
[...]  
  
Olocau, 13 d'abril de 2012.- L'alcalde: Antonio Ropero Morales.